NaiveNeuron/SloPal huggingface dataset:
Figeľ, Ján, podpredseda NR SR (2015-05-05):
Ďakujem pekne. Pán spravodajca, nie, nežiada si. Ďakujem. Prerušujem rokovanie o tomto bode programu. Nasleduje druhé čítanie o vládnom návrhu zákona o knižniciach a o zmene a doplnení zákona č. 206/2009 Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. Tento – poprosím o kľud v sále – tento vládny návrh zákona je uvedený ako tlač 1359 a spoločná správa má označenie 1359a. Pán minister Maďarič, nech sa páči, uveďte aj tento vládny návrh zákona.
Andreánsky, Ladislav, poslanec NR SR (2013-05-16):
Dajte, prosím, hlasovať o bode 2 zo spoločnej správy s návrhom gestorského výboru schváliť.
Šimečka, Michal, podpredseda NR SR (2024-06-12):
Ďakujem veľmi pekne. Otváram všeobecnú rozpravu. Do všeobecnej rozpravy sa prihlásili štyria poslanci, poslankyne, respektíve piati. A ako prvý vystúpi pán poslanec Dostál, za klub SaS, nech sa páči.
Ľ. Vážny, poslanec: (2003-01-15):
Predseda Národnej rady Slovenskej republiky pridelil návrh na vyslovenie súhlasu Národnej rady Slovenskej republiky s Dohodou o prístupe Chorvátskej republiky k Stredoeurópskej dohode o voľnom obchode rozhodnutím č. 102 z 23. decembra 2002 na prerokovanie s termínom do 10. januára 2003 Výboru Národnej rady pre hospodárstvo, privatizáciu a podnikanie. Ako gestorský výbor určil Výbor Národnej rady pre hospodárstvo, privatizáciu a podnikanie s lehotou prerokovania do 10. januára 2003. Výbor Národnej rady Slovenskej republiky prerokoval pridelenú parlamentnú tlač a schválil v súlade s § 79 ods. 4 rokovacieho poriadku správu výboru uznesením č. 48 z 9. januára 2003. Iné výbory Národnej rady návrh na vyslovenie súhlasu neprerokovali. Výboru Národnej rady Slovenskej republiky pre hospodárstvo, privatizáciu a podnikanie, ktorému bola pridelená parlamentná tlač na prerokovanie, uvedený návrh prerokoval 9. januára 2003 a uznesením č. 46 odporučil Národnej rade Slovenskej republiky vysloviť s návrhom súhlas. Gestorský výbor na základe svojho rokovania v súlade s § 88 ods. 2 a 3 rokovacieho poriadku  konštatuje, že ide o medzinárodnú zmluvu všeobecnej povahy podľa čl. 7 ods. 4 Ústavy Slovenskej republiky, odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o prístupe Chorvátskej republiky k Stredoeurópskej dohode o voľnom obchode (tlač 117). Správa Výboru Národnej rady Slovenskej republiky pre hospodárstvo, privatizáciu a podnikanie o prerokovaní návrhu na vyslovenie súhlasu Národnej rady Slovenskej republiky s Dohodou o prístupe Chorvátskej republiky k Stredoeurópskej dohode o voľnom obchode bola schválená uznesením Výboru Národnej rady Slovenskej republiky pre hospodárstvo privatizáciu a podnikanie č. 48 z 9. januára. Výbor pre hospodárstvo, privatizáciu a podnikanie poveril uznesením výboru č. 48 z 9. januára 2003 spravodajcu gestorského výboru  predložiť Národnej rade Slovenskej republiky túto správu, ktorú takto predkladám. Vážená pani podpredsedníčka, žiadam vás o otvorenie rozpravy. Z. Martináková, podpredsedníčka NR SR: Ďakujem pekne. Otváram rozpravu k tomuto bodu programu. Písomne sa neprihlásil nikto. Otváram možnosť prihlásiť sa ústne. Uzatváram možnosť hlásiť sa ústne do rozpravy a rozpravu vyhlasujem za ukončenú. Pristúpime k tretiemu čítaniu . Prosím, aby pán spoločný spravodajca uviedol hlasovanie v treťom čítaní.
Grendel, Gábor, podpredseda NR SR (2020-09-22):
Pani poslankyňa Horváthová.
Figeľ, Ján, podpredseda NR SR (2013-03-13):
Ďakujem pekne. S reakciou na túto faktickú poznámku Martin Fecko.
Goga, Pavol, poslanec NR SR (2013-06-20):
Ďakujem za slovo, vážená pani podpredsedníčka. Pán minister, kolegyne, kolegovia, dovoľte mi, aby som podal spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení zákona č. 287/2012 Z. z., vo výboroch v druhom čítaní. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania vládneho návrhu zákona. Národná rada Slovenskej republiky svojím uznesením z 15. mája 2013 č. 565 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre vzdelanie, vedu, mládež a šport. A ako gestorský výbor určila Výbor Národnej rady Slovenskej republiky pre vzdelanie, vedu, mládež a šport a určila lehoty na jeho prerokovanie. Výbory prerokovali vládny návrh zákona v lehote určenej uznesením Národnej rady Slovenskej republiky a iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory Národnej rady Slovenskej republiky tieto stanoviská: Výbor Národnej rady Slovenskej republiky pre financie a rozpočet v uznesení č. 178 z 13. júna 2013, Ústavnoprávny výbor Národnej rady Slovenskej republiky v uznesení č. 237 z 11. júna 2013 a Výbor Národnej rady Slovenskej republiky pre vzdelávanie, mládež a šport v uznesení č. 77 z 13. júna 2013 zhodne odporúčajú návrh zákona schváliť so zmenou uvedenou v časti IV spoločnej správy. Z uznesení výborov uvedených v III. časti tejto spoločnej správy vyplýva jeden pozmeňujúci návrh. Gestorský výbor odporúča Národnej rade Slovenskej republiky hlasovať o tomto návrhu s odporúčaním návrh schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť. Spoločná správa výborov Národnej rady Slovenskej republiky o výsledku prerokovania vládneho návrhu zákona vo výboroch v druhom čítaní bola schválená uznesením Výboru Národnej rady Slovenskej republiky pre vzdelanie, vedu, mládež a šport, ako gestorský výbor, z 18. júna 2013 č. 81. Týmto uznesením ma výbor poveril, aby som na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru a zároveň ma poveril predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani podpredsedníčka, skončil som, otvorte, prosím, rozpravu.
Glváč, Martin, podpredseda NR SR (2018-11-28):
Ďakujem. Otváram rozpravu, do rozpravy som dostal tri písomné prihlášky, pán poslanec Kamenický za klub SMER – SD, za klub OĽANO Marek Krajčí a za klub SME RODINA pani poslankyňa Šebová. A ako prvý požiadal o vystúpenie... (Reakcia spravodajcu.) Áno? Nech sa páči, pán spravodajca.
Matejička, Vladimír, poslanec NR SR (2019-05-10):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
M. Záhumenský, poslanec: (2009-04-28):
To znamená, že môj pozmeňujúci návrh hovorí o tom, že ak ktosi úmyselne znižuje kmeňové stavy, alebo tak hospodári, že dochádza k znižovaniu kmeňových stavov a nevytvára podmienky pre to, aby sa zveľaďovali stavy, aj keď nedosahuje úroveň normovaných, ak niekam napreduje, tak až vtedy môže byť sankcionovaný. Mohlo by to byť zneužívané na to, že mnohé poľovné združenia, ktoré nemajú kmeňové stavy, reálne ich nemajú napriek tomu, že robia všetko možné pre to, aby sa im zvýšili stavy najmä drobnej zveri, tak by boli sankcionovaní, preto je tam slovo úmyselne a ktosi, povedzme, nemá kmeňové stavy, vykonáva spoločné poľovačky, alebo poľuje na daný druh zveri a tak ďalej. Čiže z tohto dôvodu je tento pozmeňujúci návrh. Pani poslankyňa Tkáčová, že nerozumie poľovníctvu alebo naráža na nejakú poľovačku na jeleňa, ktorá bola v súlade s normami, ktoré prijala vaša vláda, tomu sa nečudujem. Vy ste narážali aj na kauzu tabak. A keď kauza tabak alebo súd jasne potvrdil, že som odstraňoval nezákonný stav navodený pánom Simonom, tak odvtedy ste s touto kauzou ticho.
Pellegrini, Peter, predseda NR SR (2015-05-20):
Ďakujem pekne. Chcete reagovať, pán poslanec? Nech sa páči. S reakciou na faktické, pán poslanec Pollák.
Goga, Pavol, poslanec NR SR (2017-06-14):
Ďakujem, pán podpredseda. V rozprave vystúpil jeden poslanec a nebol podaný žiadny návrh. Pristúpime k hlasovaniu o návrhu uvedenom v spoločnej správe. Gestorský výbor odporúča hlasovať o návrhu uvedenom v ostatnej časti spoločnej správy s odporúčaním ho schváliť. Pán predsedajúci, prosím, dajte o tom hlasovať.
Hrnčiar, Andrej, podpredseda NR SR (2017-06-13):
Vyhlasujem všeobecnú rozpravu za skončenú. Chce zaujať stanovisko pán minister? Nech sa páči.
Beblavý, Miroslav, poslanec NR SR (2018-06-19):
Ďakujem pekne. Pán kolega, dalo by sa veľa detailne hovoriť, ale už sme aj v tej diskusii veľa povedali, tak ja sa skôr zameriam na takú podstatnejšiu pointu. Ako zlepšovať situáciu v našej krajine? Buď môžme hľadať nové riešenia, ktoré budú našu krajinu postupne posúvať vpred a, samozrejme, tie riešenia musia byť dôveryhodné, to s vami súhlasím, alebo môžme povedať, že je to tu tak zhnité, že pomôže len úplne nová revolúcia. Lebo z toho, čo ste napríklad vy teraz povedali, keby som to bral do dôsledkov, tak to chápem tak, že musí prísť nová revolúcia, ktorá vymetie všetko, čo tu je, a nastolí nejaký nový poriadok. Problém je v tom, že tieto typy revolúcií vznikajú z absolútnej frustrácie, ktorá vynáša k moci ľudí, ktorí tu za mnou sedia alebo možno v tejto chvíli nesedia, nie ľudí, ako ste vy, a vynáša k moci buď fašistov, alebo komunistov, pretože v tej chvíli sa stratí taká dôvera k štátu a k normálnej politike, že už nikto z normálnych ľudí nedokáže ľudí presvedčiť. To znamená, že bol by som opatrný s tvrdením, že je to tu tak prehnité, že nemožno so žiadnou inštitúciou pracovať, so žiadnym zákonom pracovať, nemožno nič zlepšiť, nemožno tú korupciu posunúť, že demokratické, lebo ak berieme doslova to, čo ste povedali, v podstate ani demokratické voľby nepomôžu, pretože presne, generálny prokurátor je vo funkcii ešte niekoľko rokov, sudcovia sú neodvolateľní a tak ďalej a tak ďalej. Ja si myslím, že mali by sme na jednej strane priznávať veľmi vážny stav choroby Slovenska, potrebujeme rekonštrukciu štátu, a zároveň by sme mali mať optimizmus k tomu, že sériou postupných krokov k lepšiemu to tu vieme zásadne zlepšiť, lebo to je podľa mňa jediná cesta vpred, ak sa naozaj nechceme vydať cestou fašistickej alebo komunistickej revolúcie. Ďakujem.
Paška, Pavol, predseda NR SR (2013-09-06):
Pán poslanec Čiž.
Pčolinský, Peter, podpredseda NR SR (2023-06-22):
Ďakujem. Prosím, pán dočasne poverený predseda vlády, aby ste v limite 15 minút odpovedali na otázky adresované predsedovi vlády. Prvá otázka je od pani poslankyne Jarmily Vaňovej a znie: „V súvislosti s vylúčenými sociálnymi komunitami sa dlhodobo hovorí o prístupe k pitnej vode. Žiaľ, v tejto oblasti sa veľa nezmenilo. Týka sa to predovšetkým komunít, ale nielen ich. Vidíte priestor a riešenie tohto závažného problému?" Pani poslankyňa je tu, čiže môžte odpovedať.
Hrnčiar, Andrej, podpredseda NR SR (2019-04-03):
Prerušujem rokovanie o týchto bodoch programu. Bolo to záverečné slovo a na záverečné slovo nie sú prístupné faktické poznámky v rámci rokovacieho poriadku. Takže vyhlasujem 3-minútovú prestávku a budeme pokračovať hlasovaním. Nech sa páči, procedurálny návrh, pán poslanec Dostál. Chcel ho dať pred hlasovaním.
Kollár, Boris, predseda NR SR (2021-06-17):
A môžem vás ubezpečiť, že nebudeme kupovať žiadnu techniku, nemáme peniaze. (Smiech v sále.) A okrem toho pána Suju sa nedá vypnúť. Dobre, budeme pokračovať. Na základe rozhodnutia Národnej rady o skrátenom legislatívnom konaní pristúpime k prvému čítaniu o návrhu poslancov... (Reakcia z pléna.) Prosím? (Reakcia z pléna.) Aha, pardon. S procedurálnym návrhom vystúpi pán poslanec Saloň.
Mesterová, Zuzana, poslankyňa NR SR (2024-01-19):
Ďakujem za slovo, pán predsedajúci. Pán kolega Hargaš, správne predpokladáš, že táto predložená zmena Trestného zákona bude obsahovať veľa chýb, na mnoho z nich sme už poukázali, na mnoho ešte poukážeme. Aj táto zvrátená vláda je výsledkom chyby demokratického systému, pretože už Aristoteles povedal, a teda dúfam, že má dosť šedín na to, aby bol jeho názor relevantný (smiech v sále), že opakom demokracie je oligarchia, teda vláda malej skupiny bohatých ľudí na úkor ostatných, ktorá je ďalším typom zvráteného ústavného systému. Preto hovorím zvrátená vláda, pretože len všetky kroky tejto vlády zatiaľ smerujú len k tomu, aby ochránili úzku skupinu bohatých ľudí, vlastných mecenášov na úkor nás ostatných. A keď tu niekto hovorí o pokoji, tak v pokoji sa odpočíva na inom mieste. V prvom rade to Slovensko potrebuje prezidenta, ktorý si bude ctiť ústavu, ktorý bude aktívne vykonávať mandát a chrániť ústavné princípy. Nie prinášať pokoj, pokoj by sme mali prinášať tým, že budeme konať zákonne a správne, nie tým, že budeme o tom rozprávať. To je asi taký pseudopokoj ako vaše pseudovlastenectvo, keď si tu vlajky vytasíte namiesto toho, aby ste si ctili ústavu. Ďakujem. (Potlesk.)
Bugár, Béla, podpredseda NR SR (2016-04-21):
Pán poslanec Sopko.
Hrnčiar, Andrej, podpredseda NR SR (2017-12-13):
Pani Zemanová.
Saloň, Marián, poslanec NR SR (2021-12-01):
Ďakujem veľmi pekne. Vážený pán predseda, dajte hlasovať o návrhu uznesenia tak, ako bolo prednesené.
Kavecká, Monika, poslankyňa NR SR (2022-10-25):
Ďakujem pekne za slovo. Ja len v krátkosti. Skutočne keď chceme byť teda argumentační a faktační, ja vás všetkých prosím kvôli tomu podporiť tento zákon, pretože jeden z argumentov je, že už jedna zdravotná súkromná poisťovňa napríklad ponúka takúto zdravotnú starostlivosť. A keďže chceme byť aj teda v trhovom mechanizme funkční, tak si myslím, že by to malo byť. Použili sme ďalší dôležitý faktor, a to je odsunutie splatnosti. Čiže poisťovne samé povedali, že áno, že to vedia zvládnuť, aby mali teda prechodné ustanovenie na to časové. Čiže vôbec tam nevidím progrém, problém. Ak to je iba na báze subjektívneho takého posúdenia, že v podstate ja sa rozhodnem, že, že nie, len preto, že to nie je možno môj zákon alebo preto, nič s tým nesúhlasím, aby som si postavil hlavu. Tak bohužiaľ, vtedy to je, myslím si, že nesprávne. Pretože v iných prípadoch sa tu diali veci, kedy sme si postavili hlavu, urobili sme si mediálne tlačovky, samozrejme, výstupy, pretože, keď nám to vyhovuje, tak áno, a keď nám to nevyhovuje, nie. Dúfam, že teda plénum naprieč politickým spektrom uzná tento zákon ako za zákon prospešný pre naše budúce rodičky, ale už aj čerstvé rodičky. A preto vás všetkých chcem poprosiť o podporu tohto zákonu. Ďakujem veľmi pekne.
Glváč, Martin, podpredseda NR SR (2018-03-26):
Ďakujem veľmi pekne. S faktickou poznámkou jeden poslanec. Končím možnosť prihlásiť sa. Pán poslanec Mizík, nech sa páči.
D. Jarjabek, poslanec: (2009-06-25):
No a skutočne už ten príklad s hrobmi bol naozaj šialene pritiahnutý za vlasy, hovorím, šialene a myslím si, že okrem toho, že mal uraziť alebo urazil predkladateľa, ani nemal iné ambície, lebo bol naozaj úplne absurdný. Hovorili ste o nemocniciach. Pani poslankyňa, tam si to už dávno život rieši sám, našťastie, a nie vždy k spokojnosti pacientov preto, lebo lekári, ktorí nevedia po maďarsky, sa naozaj snažia tú maďarčinu lámať. Viem, o čom hovorím, lebo mám absolútne informácie z Podunajských Biskupíc. Mohol by som vám povedať tisíc príkladov. Ale zrejme to chcete. Tak asi áno, ale život, pani poslankyňa, ide, chvalabohu, úplne iným smerom, ako ste to vy načrtli.
Blaha, Ľuboš, podpredseda NR SR (2024-06-20):
Ďakujem pekne, pán minister. Doplňujúcu otázku bude mať pán poslanec Jozef Habánik. Nech sa páči.
Blanár, Juraj, podpredseda NR SR (2022-03-17):
Pán poslanec Dostál, môžete reagovať na faktické poznámky.
Števulová, Zuzana, poslankyňa NR SR (2024-02-07):
Ďakujem, ja sa chcem vyjadriť, pani Plevíková, k tomu ústavnoprávnemu výboru, pokiaľ si dobre pamätám, tak tá rozprava tam bola obmedzená a popisovala som to aj v tej ústavnej sťažnosti, že ja som mala dojem, že bude dostatok času na otázky všetkých poslancov a poslankýň prítomných, tak ako to predpokladá rokovací poriadok, keďže predo mnou išla pani Kolíková, ktorá nemohla predlo... položiť všetky otázky, tak ja som jej dovolila, aby namiesto mňa položi... dokončila tie svoje otázky. Zároveň som mala ale očakávanie, ako to tam bolo vtedy aj prezentované, že bude nejaké druhé, ďalšie kolo, neviem čo, neviem čo a že sa vtedy budem môcť spýtať, inak by som na tom výbore nesedela, rozhodne som nečakala, že po jednej hodine bude ten výbor len tak ukončený a nebudeme môcť v podstate nič položiť ďalšie, aj som to aj s viacerými ostatnými na konci namietala. Takže toto je môj pohľad na vec, mám za to, že to takto prebehlo a uvidíme, ako sa k tomu Ústavný súd postaví, nakoniec je tam zverejnený aj videozáznam z toho výboru, každý si môže pozrieť aj to, že ako sme sa rozhorčovali aj po skončení mocenskom toho výboru, aj keď už teda bol vypnutý obraz, ale ten zvuk tam je. Takže nech si ľudia spravia obraz sami. Vďaka.
Figeľ, Ján, podpredseda NR SR (2014-06-05):
Ďakujem pekne. Pán spravodajca? Nie je potrebné. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Miroslava Kadúca, Igora Hraška a Jána Mičovského na vydanie zákona o výbere zástupcov štátu do orgánov spoločností s majetkovou účasťou štátu, o ich odmeňovaní a zodpovednosti za škodu . Návrh zákona má parlamentnú tlač 957 a návrh na jeho pridelenie na prerokovanie výborom je v rozhodnutí č. 963. Teraz dávam slovo pánovi poslancovi Igorovi Hraškovi, aby návrh zákona uviedol.
Sulík, Richard, predseda NR SR (2010-07-08):
Ďakujem. Poprosím pána Žigu.
Krajniak, Milan, poslanec NR SR (2017-12-13):
Pán kolega Heger, ja keď som prišiel do parlamentu, tak som tak s prekvapením zistil, že pán minister financií Kažimír je tu, povedal by som, zo strany opozície čosi ako, myslím to v dobrom, chránená zver, na ktorú sa proste neútočí. A ja som z toho prekvapený, pretože ja považujem za normálne, že keď niekto šoféruje slovenskú ekonomiku, tak nám nepostačuje, že nesedí za volantom opitý, a pritom veľa šoférov si sadne aj opitých za volant, alebo že chodí po meste päťdesiatkou, a pritom je veľa šoférov vo vláde, ktorí chodia aj sedemdesiat po meste. Ja si myslím, že pán minister financií by mal mať výsledky. A pán minister Kažimír nemôže byť donekonečna chránený iba preto, že sú aj horší. Jeho ekonomické výsledky, a je teraz jedno, či musí ustupovať takým alebo onakým ľuďom vo vláde, my sa na to musíme pozerať z pohľadu ľudí, či im to pomáha. A keď v čase vrcholnej konjunktúry akože sa tu ľudia musia neustále zadlžovať, tak to ľuďom nepomáha. A nepomáha im to kvôli tomu, že na stoličke ministerstva financií sedí pán Kažimír, on je za to zodpovedný. Koho za to máme kritizovať? Kaliňáka? Alebo koho ďalšieho? Tu máme ministra financií, ktorý si nerobí dobre svoju prácu a raz to treba povedať nahlas. A preto som veľmi prekvapený, že zo strany pravicovej opozície je tu taký ten vianočný prístup, ako to nazval pán kolega Budaj. S tým by sme mali skončiť.
B. Bugár, podpredseda NR SR: (2005-06-23):
(Hlasovanie.) Prítomných je 144 poslancov, za 141, zdržali sa 2, nehlasoval 1. Tieto body zo spoločnej správy sme schválili. Nech sa páči.
Hrnčiar, Andrej, podpredseda NR SR (2019-09-24):
Otváram všeobecnú rozpravu. Do rozpravy som dostal štyri písomné prihlášky poslancov Stanislava Drobného, Anny Verešovej, Janky Cigánikovej a Simony Petrík. O slovo požiadali aj navrhovatelia a spravodajcovia, takže ideme pekne po poradí. Nech sa páči, pán poslanec Vašečka.
Danko, Andrej, predseda NR SR (2016-05-19):
Áno, tak vám budem veriť, nech sa páči.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie.) Prítomných 128 poslancov, za 71, proti 16, zdržalo sa 39, nehlasovali 2. Uvedený návrh sme schválili.
F. Šebej, poslanec: (2001-11-06):
„Národná rada Slovenskej republiky berie na vedomie Národný program pre prijatie acquis communautaire 2001.“ Ešte chcem dodať, že k tomuto návrhu na uznesenie ešte boli predložené ďalšie dva návrhy, o ktorých by sme mali hlasovať, keďže toto je návrh, ktorý je súčasťou spoločnej správy výborov, ešte v rámci rozpravy predložili návrhy na uznesenie pán poslanec Tkáč a pán poslanec Weiss a o tých by sme mali hlasovať po prijatí tohto uznesenia.
T. Cabaj, podpredseda NR SR: (2009-09-10):
Pán poslanec Branislav Bačík položil otázku taktiež ministrovi financií Jánovi Počiatkovi: „Vážený pán minister, aký je dopad hospodárskej krízy na verejné financie SR?“ Máte 33 sekúnd, nech sa páči.
Hrušovský, predseda NR SR: (2003-09-09):
(Hlasovanie). Prítomných je 124 poslancov, za 122, zdržal sa 1, nehlasoval 1. Konštatujem, že návrh uznesenia sme schválili. Páni poslanci, poslankyne, pristúpime k rokovaniu o prvom bode programu 17. schôdze prerokúvaných návrhov zákonov, ktorým je Návrh vlády na skrátené legislatívne konanie o vládnom návrhu zákona o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Prosím teraz, aby z poverenia vlády Slovenskej republiky návrh na skrátené legislatívne konanie uviedol podpredseda vlády a minister financií pán Ivan Mikloš. Pán podpredseda vlády, máte slovo.
Senko, Ján, poslanec NR SR (2011-05-18):
Pán predseda, mám procedurálny návrh vzhľadom aj na čas, aj na konanie snemu ZMOS, vzhľadom na to, že sa tam aj niektorí naši kolegovia nachádzajú, aby sme vzhľadom aj na možnosti vystúpenia ďalších kolegov ukončili dnes tento bod programu a pokračovali ráno od deviatej hodiny.
I. Šimko, minister vnútra SR: (2002-06-27):
Návrh zákona reaguje najmä na problémy aplikačnej praxe v súvislosti s právnou úpravou obvinených vo výkone väzby a odsúdených vo výkone trestu odňatia slobody. Navrhované zmeny a doplnenia oboch zákonov vyplývajú aj zo skutočnosti, že zákon o výkone väzby nebol novelizovaný od svojho prijatia v roku 1993 a rovnako aj zákon o výkone trestu odňatia slobody bol zmenený naposledy ešte v roku 1994. Predloženým vládnym návrhom zákona dochádza najmä k podrobnejšej úprave výkonu trestu odňatia slobody u cudzincov, a to aj v súvislosti s poslednou kontrolou Európskeho výboru na zabránenie mučenia, neľudského zaobchádzania a trestania, ďalej k úprave podmienok zamestnávania odsúdených a obvinených, ďalej k podrobnejšej úprave ustanovení týkajúcich sa prijímania balíkov nákupu vecí osobnej potreby a tlače obvinenými a odsúdenými, ďalej k úprave úhrady trov výkonu trestu odňatia slobody a trov výkonu väzby a napokon k úprave nakladania s peňažnými prostriedkami obvinených a odsúdených. Keďže predmetné zmeny a doplnenia predložených zákonov vytvárajú nevyhnutné legislatívne predpoklady na ďalšie skvalitnenie penitenciárnej starostlivosti o obvinených vo výkone väzby a odsúdených vo výkone trestu odňatia slobody, žiadam vás o podporu predloženého vládneho návrhu zákona. Ďakujem vám pekne za pozornosť.
Jurinová, Erika, podpredsedníčka NR SR (2013-09-18):
Pán poslanec Švejna.
Hlina, Alojz, poslanec NR SR (2015-10-07):
No, ste dopadli, keď musíte tlieskať takýmto vystúpeniam. V určitom momente by to človeku prišlo až ľúto. Ale keď si to rozmeníte za drobné, viete, povedať, že obchádzajú ma chýry, že ste zlodej. Viete, pán Raši, ja som povedal, že vy ste spôsobili to, že sa zmonopolizovali lekárne. (Reakcia z pléna.) No nie, to je pravda, ale však viete, a vy ste povedali, že mňa obchádzajú chýry, že som zlodej. Proste, ale na každého raz dôjde, viete, jak sa hovorí. Ale čo k tomu ešte povedať? Podľa mňa niektorí z vás majú na viac, ako počúvať takéto úbohé príspevky. Podľa mňa niektorí z vás máte na viac, aby ste neboli odkázaní na to, že obhajujete úžerníkov. Podľa mňa niektorí z vás zo SMER-u máte na viac, podľa mňa niektorí ste možno v tej podstate, fakt, že dobrí ľudia, ja to vidím, že nemusíte tlieskať každej hlúposti, ktorá tu zazneje, lebo či pôjdem na kandidátke. Podľa mňa niektorí máte na viac, nenechajte si to v sebe zničiť. Neni nič horšie ako pokorený muž. Pokorený, zlomený muž je jedna veľká katastrofa. To my sme na... (Reakcia z pléna.) Prosím vás, pán Raši, nevykrikujte tu. Vaši úžerníci z Košíc, ja viem, že vy máte za úlohu, chráňte si ich, ale ja teraz hovorím o ľuďoch, ktorí, ktorí nie sú odkázaní na to, aby obhajovali úžerníkov. A ja viem, že v SMER-e sú, ja viem, že v SMER-e sú ľudia, ktorí nie sú proste odkázaní, ktorým sa to bridí, len, prosím vás, prekonajte svoj tieň. Prekonajte svoj tieň, že, áno, poviete si a tak vnútorne sa s tým vysporiadajte. Netlieskajte, prosím vás, naozaj, či už to je proti, naozaj, niektorým veciam, sa, sa, niečo sa vo vás vnútorne zlomí, tak jak ten socializmus, veľa mužov a človek ľudí pokazil, prosím vás, ešte je... (Prerušenie vystúpenia časomerom.)
Žiak, Miroslav, poslanec NR SR (2021-01-29):
Ďakujem veľmi pekne. Konečne konštruktívny dialóg, nie populizmus. Áno, máte pravdu, ale do súčasnej podoby sa vrátime pravdepodobne, na tú úroveň, akú máme teraz platy, sa vrátime až v roku 2024, predpokladám. Ten nárast, samozrejme, potom bude, ale nebude taký raketový. A áno, musí to byť naviazané. Viem, že tento systém alebo tento spôsob vyplácania sa robil v roku 2011 a na tom pracoval tím expertov, aby to kopírovalo viacero ukazovateľov, aby to nebolo len tá priemerná mzda, ale aby tam boli aj iné faktory zahrnuté. A teraz sme v kríze, ktorú sme nezavinili my naším vládnutím, ale je to proste pandémia. A tá ovplyvnila celý svet, nielen nás. A budeme za to trpieť kvázi, hej, tým, že sa nám znížia tie platy. A je to úplne legitímne, lebo ten systém je tak nastavený. Tým, že trpí obyvateľstvo, tak aj nám sa znížia tie platy. Ja nevidím teraz dôvod nejak rapídne to meniť. Môžu to byť len nejaké gestá, ale na začiatku volebného obdobia Igor Matovič vytvoril fond, kde sa odovzdávali peniaze. Sú tam peniaze na pomoc ľuďom. Čiže takéto návrhy zákonov sú podľa mňa len populistické. Ja chápem, že treba sa zapáčiť svojim voličom, no, ale je to tak.
Poliačik, Martin, poslanec NR SR (2015-01-27):
Ďakujem aj za poznámky. Ja sa nedivím, že v testoch PISA máme tak strašné nízke čísla pri schopnosti našich detí čítať s porozumením, lebo niekedy aj, aj v parlamente zjavne je problém počúvať s porozumením, pretože ja som nepovedal, že ten zákon je zlý, ja som upozornil na niektoré veci, ktoré sú podľa mňa nie úplne dobre. Napríklad to, čo som hovoril o tom inštitúte inštruktora, je dobrý začiatok, ale potreboval by posunúť. To, že... Áno, odpovedali ste na tú otázku, ktorú som sa pýtal, kolegovia, v tej mojej reči, že pre koho staviame vlastne školstvo, tak áno, boli tam zástupcovia zamestnancov, zamestnávateľov ste s tým, ste spomínali, zástupcovia podnikateľov. Ale, ale kto bol zástupcom detí? sa pýtam ešte raz. Kto sa pýtal na to, aké potreby majú tie decká? Lebo my si môžeme povedať, my si môžeme povedať, že budeme potrebovať toľko a toľko takých a takých, ale keď nebudeme odpovedať na základné otázky toho, ako sa nám mení spoločnosť a ako musíme zmeniť vzdelávanie vo vzťahu k samotným deťom, tak nám to jednoducho nemusí vyjsť. A ešte raz, ja ten zákon v zásade podporujem a myslím si, že spájať stredoškolské vzdelávanie s praxou aj konkrétnymi firmami je dobrý nápad, len hovorím, že by sme mali myslieť aj na tú druhú stranu mince, lebo sa nám môže stať, že budeme vychovávať super kvalifikovaných ľudí, ktorí nám ale budú všetci utekať preč, lebo nebudeme myslieť na to, ako ich tu udržať, a možnože tie zmluvy, ktoré sú súčasťou tohto, tohto návrhu, nebudú postačovať. To je jediné, čo som chcel povedať, ďakujem.
Galbavý, Tomáš, poslanec NR SR (2010-08-06):
Ďakujem, pán podpredseda. Pán kolega, poslanec Jarjabek, priznám sa na úvod, že som urobil strašnú chybu. Faktickou poznámkou na vaše vystúpenie som sa prihlásil na úplnom začiatku. Mrzí ma, že keď ste dohovorili, v tejto chvíli som prišiel na to, že nemám na čo reagovať, a predsa, aby som vás nesklamal, tak poviem pár viet. Vo vašom vystúpení na úvod ste sa venovali politickej strane SaS, čiže ste urobili veľmi dobrú reklamu k referendu a mám vážne obavy, že to referendum prejde. To je moja prvá poznámka. Druhá poznámka. Desať minút ste sa venovali poslancom a jeho počtu. Zníženie, áno, nie, 110, 150, neviem, prečo vám to až tak vŕta v hlave. Ako priznám sa aj ja, že tiež som nebol stotožnený s tou myšlienkou znížiť počet poslancov v parlamente zo 150 na 100, ale poprosím vás, neberte to veľmi osobne, po vašom vystúpení si myslím, že by ich kľudne mohlo byť aj menej. (Potlesk.)
Blaha, Ľuboš, poslanec NR SR (2013-09-24):
Dovoľte mi, pripomenúť členom európskeho výboru, že o dvanástej máme výbor. Ďakujem.
S. Janiš, poslanec: (2007-10-29):
Ako prvý zaznel pozmeňujúci návrh pani poslankyne Kramplovej. Dajte hlasovať o tomto pozmeňujúcom návrhu.
Nicholsonová, Lucia, poslankyňa NR SR (2013-12-17):
Ospravedlňujem sa veľmi. Pán poslanec Brocka, hovorili ste o tom, že tu to teda rôzne blbosti, ktoré prerokúvame, a že nemáte povinnosť prichádzať s iným, ak to odmietnete. Možno to tak vnútorne cítite, ja keď čítam o novorodencovi v latríne, tak ja mám pocit, že mám povinnosť túto vec riešiť. Možno to neriešim najlepšie. Máme za sebou škandál sterilizácie, medzinárodný škandál dokonca. Vážení priatelia, to bol úplne iný zákon, ktorý riešil sterilizácie v tom čase. My sme ho vtedy novelizovali, vtedy sme platili ľuďom a pozitívne ich motivovali, aby sa dali sterilizovať. To je obrovský rozdiel, aj ten informovaný súhlas vyzeral úplne inak, tie ženy jednoducho vôbec nepochopili, že o čom sterilizácia a ten zákrok je. A keď ste si všimli, naša novela nie je len o tom, aby tie sterilizácie boli zadarmo, ale aj o tom, aby tam mohli byť ďalší dvaja ľudia, ktorí ľudským jazykom teda pretlmočia, napríklad aj v rómčine, tej žene, že pod čo sa podpisuje, aby nedochádzalo práve k takýmto prípadom. Takže myslím si, že to je veľmi demagogické, pán poslanec, a je mi ľúto, že od vás to počujem spomínať tie sterilizácie z minulosti. Pán poslanec Vašečka, aby sme, ide mi o to, aby sme sprístupnili všetky formy služieb reprodukčného zdravia. Nie, nie je to žiadna sociálna dávka, a preto nebudem odpovedať ani na tú vašu druhú otázku, lebo je irelevantná v tom ohľade. Pán poslanec Kadúc, veľmi pekne vám ďakujem. A pani poslankyňa Mezenská, nie, nie je to jediné správne riešenie. A vy ste takisto ako ja poslankyňa Národnej rady Slovenskej republiky a určite, ak máte pocit, že máte lepšie riešenie, navrhnite ho a ja budem prvá, ktorá zaňho zahlasujem. Hovorili ste o sexuálnej výchove, teda keď to môžem tak zjednodušiť. Áno, ja som za to, aby bola sexuálna výchova na všetkých základných školách ako povinný predmet. Pán poslanec Martvoň, je dokázané, že reprodukčné zdravie prispieva k celkovému zdraviu populácie, to som hovorila aj v tej dôvodovej správe, to je dokázané. O to sa opierajú aj medzinárodné dohovory, a preto si myslím, že by to malo byť hradené z verejných financií. A 300 eur je obrovský problém pre rodiny, ktoré žijú v hmotnej núdzi... (Prerušenie vystúpenia časomerom.)
Šimečka, Michal, podpredseda NR SR (2024-01-11):
Čas vám vypršal, pán predseda. Pokračujeme odpoveďami členov vlády na otázky poslancov podľa vyžrebovaného poriadia. Prvá otázka je od pána poslanca Ivana Hazuchu na pána ministra zahraničných vecí a európskych záležitostí Juraja Blanára a znie: „Pán minister, ako konkrétne chce rezort zahraničných vecí naplniť úlohu z PVV vo vzťahu k ekonomickej diplomacii, ktorá má byť neoddeliteľnou súčasťou všetkých zahranično-politických aktivít vlády?“ Pán minister, máte slovo.
Kollár, Boris, predseda NR SR (2021-11-04):
S ďalšou faktickou poznámkou vystúpi pán poslanec Šudík. Nech sa páči, pán poslanec.
Grendel, Gábor, podpredseda NR SR (2021-09-28):
Vážené panie poslankyne, vážení páni poslanci, do rokovacej sály vchádza prezidentka Slovenskej republiky v sprievode predsedu Národnej rady Slovenskej republiky za zvuku prezidentských fanfár. (Príchod prezidentky Slovenskej republiky Zuzany Čaputovej do rokovacej sály v sprievode predsedu NR SR Borisa Kollára za zvukov prezidentských fanfár.) Vážené panie poslankyne, vážení páni poslanci, dovoľte mi, aby som na 40. schôdzi Národnej rady Slovenskej republiky privítal prezidentku Slovenskej republiky pani Zuzanu Čaputovú. Vitajte, pani prezidentka! Vítam aj členov vlády Slovenskej republiky. Pani prezidentka podľa čl. 102 ods. 1 písm. p) Ústavy Slovenskej republiky využíva svoje ústavné právo a pred Národnou radou vystúpi so Správou o stave Slovenskej republiky. Dávam slovo pani prezidentke Slovenskej republiky Zuzane Čaputovej. Nech sa páči, pani prezidentka, máte slovo. (Zaradený bod programu: Správa prezidentky Slovenskej republiky Z. Čaputovej o stave Slovenskej republiky. )
Novotný, Viliam, poslanec NR SR (2014-03-28):
Ďakujem pekne za slovo, vážená pani podpredsedníčka Národnej rady. Dovoľte mi, aby som teda uviedol spravodajskú informáciu. Vážené panie poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu poslancov Národnej rady Slovenskej republiky Lucie Nicholsonovej, Ľudovíta Kaníka a Evy Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov (tlač 901). Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky o rokovacom poriadku Národnej rady v znení neskorších predpisov, ako i náležitosti uvedené v legislatívnych pravidlách. Ako sa uvádza v dôvodovej správe, predkladaný návrh zákona je v súlade s právom Európskej únie, s Ústavou Slovenskej republiky, so zákonmi Slovenskej republiky a ostatnými všeobecné záväznými predpismi a medzinárodnými zmluvami, ktorými je Slovenská republika viazaná. Predloženým návrhom sa predpokladá negatívny vplyv na rozpočet verejnej správy z dôvodu zvýšených výdavkov z verejného zdravotného poistenia. Návrh zákona nemá vplyv na životné prostredie a informatizáciu spoločnosti a má pozitívny dopad na sociálne vplyvy. Súčasťou predloženého návrhu zákona je stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 910 z 3. marca 2014 a podľa § 71 rokovacieho poriadku navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre ľudské práva a národnostné menšiny, Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážená pani podpredsedníčka, skončil som, prosím, otvorte rozpravu.
Kollár, Boris, predseda NR SR (2021-09-16):
Vážené pani poslankyne, vážení páni poslanci, otváram rokovanie 40. schôdze Národnej rady Slovenskej republiky. O slovo požiadal podpredseda Národnej rady Juraj Blanár. Nech sa páči, pán podpredseda, máte slovo.
Mihál, Jozef, poslanec NR SR (2014-12-03):
Ďakujem za slovo, pán podpredseda. Pán minister, vo vašom vystúpení, ktorým ste obhajovali návrh kapitoly ministerstva práce, neustále zaznievali slová eurofondy, eurofondy, eurofondy. No vy sa vo veľkej miere spoliehate na čerpanie eurofondov, na financovanie tých tzv. aktívnych politík trhu práce. A naozaj si myslíte, že čerpanie eurofondov bude bezproblémové? Veď v tomto roku sme zaznamenali výpadok niekoľko sto miliónov, pokiaľ ide o tok peňazí, ako sa hovorí, z Bruselu. A nie že výpadok taký, že veď to doplatí Brusel niekedy o pol roka, o rok. Stopnutie týchto peňazí. A takisto je známe, že tieto problémy máte z hľadiska toho čerpania a prísunu peňazí aj vy. Mňa sa pýtajú ľudia vonku, keď sa s nimi stretávam, povedzte mi, pán poslanec, prečo sme nedostali tie sľúbené nakontrahované príspevky z úradu práce. A ja im neviem odpovedať, pretože naozaj netuším, kde môže byť problém, ale ten problém tu niekde je. Vôbec ste sa nepochválili tým, že pokiaľ ide o napríklad živnostníkov, pre nich ste neurobili absolútne nič, ak za urobenie rátame zvyšovanie odvodov, tak ste urobili veľmi veľa, pretože odvody sa im permanentne zvyšujú. Pritom Sociálna poisťovňa má deficit každoročne okolo jednej miliardy eur a to už po škrtnutí príspevkov na II. pilier, kde ste, v úvodzovkách, ušetrili okolo 500 mil. eur na úkor budúcich dôchodcov, pričom dôchodky samotné sa dôchodcom zvyšujú len o 5,20. Je jasné, je to prečo, ale je to o 5,20. To nie je žiadna sláva. No najhoršie, mladé rodiny. Mladé rodiny nebudú mať dva a pol roka zvyšovaný daňový bonus, dva roky prídavky na deti nezvyšované, nezvyšované rodičovské príspevky. Mladé rodiny sú na chvoste... (Prerušenie vystúpenia časomerom.)
Sulík, Richard, predseda NR SR (2011-02-08):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Dvaja páni poslanci. Uzatváram možnosť sa do rozpravy prihlásiť. A slovo má pán poslanec Želiezka.
Ľ. Jahnátek, minister hospodárstva SR: (2006-12-13):
Obsahom predloženého návrhu zákona, ktorý má vo vzťahu k uvedenému nariadeniu Európskeho spoločenstva povahu doplňujúceho zákona, sú činnosti, ktoré nariadenie Rady ponecháva v právomoci členských štátov alebo splnomocňuje členské štáty na ich vykonanie. V takomto rozsahu návrh zákona upravuje podmienky vývozu tovaru dvojakého použitia, pravidlá prepravy tovaru dvojakého použitia a povinnosti vlastníkov a užívateľov pri nakladaní s takýmto tovarom a pôsobnosť orgánov štátnej správy pri vydávaní jednotlivých druhov povolení a pri vzájomnej spolupráci vrátane spolupráce s orgánmi Európskej únie a orgánmi ostatných členských štátov Európskej únie. Článkom II predloženého návrhu zákona sa dopĺňa aj zákon č. 145/1995 Z. z. o správnych poplatkoch v znení neskorších predpisov ako dôsledok novelizácie zákona č. 541/2004 Z. z. o mierovom využívaní jadrovej energie a o zmene a doplnení niektorých zákonov popísanom v čl. II návrhu zákona. Článkom III návrhu zákona sa mení a dopĺňa zákon č. 129/1998 Z. z. o zákaze chemických zbraní a o zmene a doplnení niektorých zákonov. Navrhovaná právna úprava vyplýva pre Slovenskú republiku z Dohovoru o zákaze chemických zbraní, ako je napríklad deklarovanie používania chemických látok patriacich pod kontrolný režim Organizácie pre zákaz chemických braní. Článkom IV návrhu zákona sa mení a dopĺňa zákon č. 541/2004 Z. z. o mierovom využití jadrovej energie a o zmene a doplnení niektorých zákonov s cieľom vypustiť povinnosti podnikateľských subjektov, žiadať pri dovoze špeciálnych materiálov a zariadení o povolenie Úrad jadrového dozoru Slovenskej republiky. Vážená pani predsedajúca, vážené panie poslankyne, páni poslanci, právna úprava kontroly tovaru dvojakého použitia je z medzinárodného hľadiska v súčasných podmienkach hrozby terorizmu obzvlášť dôležitá, preto vás prosím o podporu pri jej schvaľovaní v súlade s výsledkami rokovania výborov Národnej rady a o návrhu zákona v druhom čítaní a z ich výslednej spoločnej správy. Ďakujem.
Jurinová, Erika, podpredsedníčka NR SR (2015-10-02):
Ďakujem pekne, pani spravodajkyňa. Nemám žiadnu písomnú prihlášku. Pýtam sa, či sa chce niekto do rozpravy prihlásiť ústne. Prihlásení sú dvaja páni poslanci. Uzatváram možnosť prihlásenia sa. A dávam slovo pani spravodajkyni, ktorá sa prihlásila do rozpravy ako prvá.
B. Bugár, podpredseda NR SR: (2004-05-13):
(Hlasovanie.) Prítomných je 139 poslancov, za návrh 129, proti 5, zdržali sa 4, nehlasoval 1. Konštatujem, že sme postúpili tento návrh zákona do druhého čítania. Nech sa páči.
Kleinert, Dana, poslankyňa NR SR (2024-05-14):
Ďakujem. Ja by som v procedurálnom návrhu žiadala naspäť o svoj čas, čo bola asi minúta, pretože som reagovala na pána Pročka, čo mi potvrdil aj sám pán Pročko. Mám to tu aj písomne, takže poprosím naspäť o minútu svojho času. Ďakujem.
Šeliga, Juraj, podpredseda NR SR (2021-02-03):
Na vaše vystúpenie chce reagovať šesť poslancov. Nech sa páči, pán poslanec Mazurek.
Zemanová, Anna, poslankyňa NR SR (2021-03-31):
Ďakujem pekne. K tomu poslednému môžem len povedať, že som odovzdala asi trištvrte hodinu pred mojím vystúpením písomný návrh s 15 podpismi od poslancov. To, či je alebo nie je zverejnený na stránke, je mimo mojich možností, ale určite bol v lehote predložený. Čo sa týka tých pripomienok, ktoré mal pán predseda Susko, tak, áno, musím povedať, ten § 8 pozmeňovacím návrhom sa vypúšťa z toho pôvodného návrhu znenia aj vlastne na základe pripomienok, ako som aj povedala pri uvádzaní tohto bodu, na základe pripomienok nášho parlamentného, parlamentnej legislatívy a legislatívy rady vlády, to bol, v podstate bol ten problém uchopený cez § 1. Zákon má byť napísaný jasne a čitateľne, aby nespochybňoval nejaký mylný výklad. Týmto mojím pozmeňovacím návrhom alebo celkove legislatívnou iniciatívou práve toto odstraňujeme, pretože v praxi vznikali problémy. V máji majú byť otvorené nové výzvy pre vedu a výskum, a preto je dôležité, aby bolo jednoznačná formulácia, ktorá je teraz úplne v súlade s európskou smernicou. Tak ako ste aj vy poukazovali, že vám to nebolo celkom jasné, tak teraz touto úpravou, hoc malou, sa vylučujú nejaké aplikačné problémy.
Viskupič, Marián, poslanec NR SR (2020-11-05):
Pán predsedajúci, keďže v rozprave neboli podané žiadne pozmeňujúce návrhy a odhlasovali sme body zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
Heger, Eduard, poslanec NR SR (2016-04-22):
Ďakujem, pani predsedajúca. Ja som veľmi rád, že pán poslanec Vašečka otvoril túto tému a položil tento dôraz, pretože sám som človek, ktorý sa pohybuje medzi mladými alebo teda rodinami, mojimi rovesníkmi, sme ľudia, ktorí sme dá sa povedať plodom toho baby boomu z tých sedemdesiatych rokov. A mňa veľmi teší, že vidím odhliadnuc od toho, tak ako to bolo povedané, či sú to sekulárni alebo akokoľvek zmýšľajúci ľudia, že dneska ľudia v mojom veku alebo mladí ľudia chcú mať aj viacej detí a naozaj sa zamýšľajú nad tým, ako to urobiť, pretože dneska vidíme, že tá spoločnosť funguje trošku ináč, rodičia chcú klásť väčší dôraz na kvalitu, výchovu detí, chcú deti vodiť po rôznych krúžkoch a podobne. A je to omnoho náročnejšie, lebo tá spoločnosť to už neposkytuje, ako sme možno na to boli zvyknutí za starých čias. Čiže tí rodičia musia omnoho viacej času aj financií investovať do tej výchovy. A naozaj tu vidím, že je tu veľký priestor pre to, ako pomôcť týmto rodinám aj z pohľadu štátu. Takže som veľmi rád, že to pán poslanec Vašečka vyjadril. A určite podporím a budem rád, keď sa budeme zamýšľať týmto smerom, lebo tá vôľa tu je. A myslím si, že stále je tu dosť Slovákov, ktorí chcú mať nielen jedno a dve deti, ako sme možno boli zvyknutí. Ale ja som sám prekvapený, ako mladé rodiny chcú mať aj tri, štyri deti a ako to aj dobre pôsobí na rozvoj tých detí, keď majú tých súrodencov, že proste sa v nich budí iný rozmer. A toto je, myslím, veľmi dôležitá oblasť pre nás ako pre národ. Takže ďakujem.
Zmajkovičová, Renáta, podpredsedníčka NR SR (2013-09-11):
S faktickými poznámkami jeden poslanec. Uzatváram možnosť prihlásiť sa s faktickou poznámkou. Pán poslanec Kuffa.
Kočiš, Eduard, poslanec NR SR (2021-05-10):
Ďakujem pekne, pán predsedajúci. Pán kolega, spomínal ste právoplatné odsúdenie sestry pani Kolíkovej, to je holý fakt. To je holý fakt, za ktorý v mnohých demokratických západoeurópskych krajinách, ktoré sú vzorom pre pani Kolíkovú, ministri odstupujú. Stačilo len podozrenie. Tuná sú holé fakty, a pani ministerka spravodlivosti tvrdí, že nič sa nestalo. Absolútne nič sa nestalo, ona s tým nemá nič spoločné. Pani ministerka ako verejný a ústavný činiteľ je zodpovedná za konanie sestry, brata, suseda, svokry, ale najmä za samu seba. Je zodpovedná za svoje netransparentné konanie ako užívateľa koncových výhod z týchto podvodov a trestných činov. Spomínal ste ďalej smrť generála Lučanského a nezákonné držanie ľudí vo väzbe. Pani ministerka je synonymom nespravodlivosti a neľudskosti. To, čo sa deje teraz, je naozaj už neústavné. A protiústavné. Rozdávanie státisícok eur pre rôzne mimovládne organizácie s LGBTI agendou a ich obhajovanie je vlastne pomáhaním tým slabým, utláčaným a diskriminovaným. Teplá vlna, Teplá joga a podobné zvrátenosti, na ktoré pani ministerka z fondu ministerstva spravodlivosti vyčlenila desiatky tisíc eur. Choré. Obhajovanie protiústavnosti referenda zo strany pani ministerky je obrovská neúcta voči občanom, voči demokracii a voči ústave ako samotnej. Pani Kolíková, urobte naozaj službu Slovenskej republike a všetkým občanom žijúcim na území Slovenskej republiky a odstúpte, pretože, ako som spomínal, v iných krajinách stačilo len podozrenie, aby minister odstúpil zo svojej funkcie, ale vás z tejto pozície nevynesú asi naozaj ani buldozérom, tak ste k tej stoličke prikovaná. A tak ako povedal kolega Suja, jednoducho medzi vami a medzi mafiánmi, ktorí riadili tento štát, nevidím žiaden, ani najmenší rozdiel. Ďakujem pekne.
Hrnčiar, Andrej, podpredseda NR SR (2017-03-23):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko pán minister? Nech sa páči.
Matovič, Igor, poslanec NR SR (2017-03-30):
Kolegovia a kolegyne... A, nechce sa mi hovoriť. Ak sa tu niekto nudí, tak radšej nech by išiel von. Myslím si, že keď sa nemáme počúvať, tak to nemá zmysel. Vzhľadom na to, že Béla Bugár prehovoril niečo o tom, jako prebiehali rokovania, chcel by som k tomu povedať aj ja, nechcem vykopávať nejakú vojnovú sekeru, len teda aby sme si povedali celkovo, ako sme sa dostali do tohoto bodu. Keď sme sa minulý týždeň stretli na grémiu, tak v prvom rade sme ako opozícia chceli získať čas na to, aby to nebolo o tom, že budeme hneď, v pondelok sa stretneme... (Sústavný ruch v sále. Prerušenie vystúpenia predsedajúcim.)
Danko, Andrej, predseda NR SR (2017-05-19):
Ďakujem. Na vystúpenie pána poslanca žiadna faktická poznámka. Uzatváram možnosť prihlásenia s faktickými poznámkami. Poprosím ešte, pýtam sa, či sa chce niekto prihlásiť do rozpravy ústne. Pán poslanec, procedurálny? (Reakcia z pléna.) Dobre, do rozpravy sa hlási pán poslanec Poliačik. Uzatváram možnosť prihlásenia do rozpravy ústne. Vzhľadom na avizovaný krátky čas vystúpenia, pán poslanec Poliačik, nech sa páči.
Zimenová, Zuzana, poslankyňa NR SR (2017-11-30):
Ďakujem pekne. Pán minister, ja teraz opomeniem ten úvod vašej odpovede, v ktorom ste povedali, že jednoducho ľudia, ktorí robia tú istú prácu vo verejnom sektore a v súkromnom zariadení, že majú rozdielnu náplň práce alebo sú rozdielni, to, to teda tomu som dosť dobre nerozumela ale na toto... (Reakcia z pléna.) Dobre, tak opýtam sa aj, ako ste toto teda mysleli? A zároveň sa chcem opýtať, pán minister, na odstránenie platovej diskriminácie verejných zamestnancov. Ste sľúbili, že už v januári 2019 bude tento problém vyriešený, ale keď ste v polovici novembra predložili do pripomienkového konania plán legislatívnych úloh vlády na rok 2018, tak takáto úloha sa vlastne v tom pláne vôbec nenachádza. Takže ja by som sa chcela opýtať, ako ste to vlastne mysleli na vláde s tým, že to vyriešite v roku 2019? Ďakujem.
Figeľ, Ján, podpredseda NR SR (2013-01-29):
Ďalším prihláseným je pán Jozef Mihál. Nech sa páči.
Bugár, Béla, podpredseda NR SR (2017-04-05):
Ďalej v rozprave vystúpi pán poslanec Krupa, nech sa páči.